Podľa hodnotenia programu v polovici obdobia „pridaná hodnota programu spočíva predovšetkým v schopnosti podporovať formy medzinárodnej spolupráce, ktoré sú mimo dosahu vnútroštátnych orgánov, z dôvodu jeho jedinečného nadnárodného rozmeru“. Programom sa jednoznačne podporovala nadnárodná a cezhraničná spolupráca v rámci EÚ, ako aj v medzinárodnom meradle, aby sa zabezpečila globálna ochrana eura proti falšovaniu, a najmä sa prijala zodpovednosť za boj proti osobitným vznikajúcim hrozbám, ako je neviditeľný internet (deep web/dark web), a za (napätý) vzťah s určitými krajinami (napríklad Čínou), keďže pre jednotlivé členské štáty je zložité, aby účinne riešili tieto hrozby samostatne. Iniciatívy, ako je vytvorenie dialógu s čínskymi orgánmi pre boj proti falšovaniu a podpora činností týkajúcich sa ochrany eura v Latinskej Amerike, by sa bez programu nedali zrealizovať. Do tejto kategórie nadnárodných tém patrí aj výskum inovatívnych ochranných prvkov euromincí druhej generácie.

Návrh je v súlade so zásadou subsidiarity. Ochrana jednotnej európskej meny ako verejného statku má jasný nadnárodný rozmer, a preto ochrana eura presahuje záujem a zodpovednosť jednotlivých členských štátov EÚ. Vzhľadom na cezhraničný obeh eura a rozsiahle zapojenie medzinárodnej organizovanej trestnej činnosti v oblasti falšovania eura (výroba a šírenie) treba doplniť vnútroštátne rámce ochrany iniciatívou EÚ, aby sa zabezpečila jednotná vnútroštátna a medzinárodná spolupráca a aby sa čelilo možným vznikajúcim rizikám nadnárodného charakteru.

Právne predpisy Únie o ochrane eura proti falšovaniu patria do rozsahu pôsobnosti článku 133 Zmluvy o fungovaní Európskej únie (ZFEÚ). V tomto ustanovení sa stanovuje, že Európsky parlament a Rada v súlade s riadnym legislatívnym postupom, po porade s Európskou centrálnou bankou, stanovia opatrenia potrebné na používanie eura ako jednotnej meny. Vykonávanie programu Pericles sa rozšíri na členské štáty, ktorých menou nie je euro, prostredníctvom návrhu súbežného nariadenia na základe článku 352 ZFEÚ.

Euro predstavuje ako jednotná mena Únie základný európsky záujem, ktorého integritu treba chrániť vo všetkých jeho rozmeroch. Falšovanie eura predstavuje skutočný problém pre Úniu a pre jej inštitúcie. Hrozby sú ešte značné, čo sa preukázalo rastúcou dostupnosťou kvalitného falšovaného eura a ochranných prvkov na internete/darknete a existenciou miest známych falšovaním, napríklad v Kolumbii, Peru a Číne. Falzifikáty poškodzujú občanov a podniky, pretože sa im nenahradí hodnota falzifikátov, a to ani vtedy, ak ich prijali v dobrej viere. Všeobecnejšie to má vplyv na postavenie pravých eurobankoviek a euromincí ako zákonného platidla a na dôveru občanov a podnikov v ne.

V súlade s požiadavkami, ktoré sú stanovené v nariadení EÚ o rozpočtových pravidlách [vložiť odkaz], programy, ktorými sa zabezpečuje kontinuita, pokiaľ ide o obsah a štruktúru, alebo ktoré majú pomerne malý rozpočet, nevyžadujú posúdenie vplyvu, ale hodnotenie ex ante vo forme pracovného dokumentu útvarov Komisie. Hodnotenie ex ante [SWD(2018) 281], ktoré je sprievodným dokumentom k tomuto návrhu, spĺňa požiadavky lepšej regulácie.

Téma ochrany eura proti falšovaniu a návrh viacročného finančného rámca o pokračovaní programu Pericles 2020 boli zahrnuté do verejnej konzultácie o finančných prostriedkoch EÚ v priestore bezpečnosti, ktorej konzultačné obdobie trvalo od 10. januára 2018 do 9. marca 2018. Od súkromných a verejných zainteresovaných strán bolo doručených celkovo 153 príspevkov, z ktorých 20 (13,07 %) sa osobitne týkalo programu Pericles 2020. Títo respondenti zdôraznili vysokú relevantnosť programu Pericles 2020, pričom 50 % z nich konkrétne upozornilo na pridanú hodnotu EÚ v zabezpečovaní medzinárodnej spolupráce. Pokiaľ ide o potrebu upraviť alebo doplniť ciele programu/finančné prostriedky v tejto oblasti politiky, názory boli rozdielne, keďže štyria respondenti navrhovali zachovať úroveň financovania v súčasnej podobe a traja respondenti sa vyjadrili za zvýšenie finančných prostriedkov.

·Konzultácie so zainteresovanými stranami

–zjednodušiť proces podávania žiadostí: mala by sa preskúmať možnosť predkladania žiadostí a inej relevantnej dokumentácie online;

–podnietiť väčšiu účasť príslušných vnútroštátnych orgánov: malo by sa zvážiť nadviazanie kontaktov s vnútroštátnymi subjektmi s rozhodovacou právomocou, aby sa zaistilo, že príležitosti ponúkané programom budú dobre pochopené;

Hodnotenie programu v polovici obdobia vykonal nezávislý dodávateľ na základe článku 13 ods. 4 nariadenia (EÚ) č. 331/2014. Komisia prijala oznámenie Európskemu parlamentu a Rade o výsledkoch hodnotenia programu v polovici obdobia 6. decembra 2017 [COM(2017) 741 final], v ktorom súhlasí so záverom, že program by mal pokračovať do svojho prirodzeného uplynutia v roku 2020, podporuje pokračovanie programu po roku 2020 vzhľadom na jeho pridanú hodnotu EÚ, jeho dlhodobý vplyv a udržateľnosť a súhlasí s posúdením hodnotenia o pokračovaní programu ako samostatného programu po roku 2020. V nezávislom hodnotení sa dospelo k záveru, že všetky zistenia smerujú k jednoznačne pozitívnemu celkovému hodnoteniu, pokiaľ ide o pridanú hodnotu EÚ, súdržnosť, relevantnosť, účinnosť, udržateľnosť a efektívnosť. V záujme ďalšieho posilňovania efektívnosti programu sa v hodnotení navrhlo:

·Hodnotenia ex post/kontroly vhodnosti existujúcich právnych predpisov

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Navrhovaným nástrojom je nariadenie, v záujme kontinuity s nariadením (EÚ) č. 331/2014 o vytvorení programu Pericles 2020. Je preukázané, že nariadením sa poskytla právna istota nevyhnutná pre účinnú ochranu eura proti falšovaniu, ktorú by nebolo možné dosiahnuť pomocou iných právnych nástrojov.

(4)Program na ochranu eura proti falšovaniu prispieva k zvyšovaniu informovanosti občanov Únie a k zlepšovaniu ochrany eura, a to najmä nepretržitým šírením výsledkov akcií podporovaných v rámci uvedeného programu.

so zreteľom na stanovisko Európskej centrálnej banky,

so zreteľom na návrh Európskej komisie,

so zreteľom na Zmluvu o fungovaní Európskej únie, a najmä na jej článok 133,

–informácie o výsledkoch vrátane súladu a doplnkovosti s inými programami EÚ sa každý rok poskytnú Európskemu parlamentu a Rade so zohľadnením ukazovateľov stanovených v prílohe k tomuto návrhu;

(5)Minulá pomoc pre tieto akcie, prostredníctvom rozhodnutí Rady 2001/923/ES a 2001/924/ES, ktoré boli následne zmenené a rozšírené rozhodnutiami Rady 2006/75/ES, 2006/76/ES, 2006/849/ES, 2006/850/ES a nariadením Európskeho parlamentu a Rady (EÚ) č. 331/2014, umožnila posilniť akcie Únie a členských štátov v oblasti ochrany eura proti falšovaniu. Ciele programu na ochranu eura proti falšovaniu (ďalej len „program Pericles“) na obdobia rokov 2002 – 2006, 2007 – 2013 a 2014 do roku 2017 boli úspešne splnené.

(6)V oznámení Európskemu parlamentu a Rade o hodnotení programu Pericles 2020 v polovici obdobia Komisia dospela k záveru, že pokračovanie programu Pericles 2020 po roku 2020 by sa malo podporiť vzhľadom na jeho pridanú hodnotu EÚ, jeho dlhodobý vplyv a udržateľnosť jeho akcií.

(7)Poradenstvo obsiahnuté v hodnotení v polovici obdobia bolo, že akcie financované v rámci programu Pericles 2020 by mali pokračovať so zohľadnením možností zjednodušiť predkladanie žiadostí, podnietiť diferenciáciu príjemcov, pokračovať v zameraní na vznikajúce a opakujúce sa hrozby falšovania a zjednotiť kľúčové ukazovatele výkonnosti.

(8)Mal by sa preto prijať nový program na obdobie rokov 2021 až 2027 (ďalej len „program Pericles IV“). Malo by sa zabezpečiť, aby program Pericles IV bol v súlade s inými príslušnými programami a akciami a aby ich dopĺňal. Komisia by preto mala vykonať všetky potrebné konzultácie vzhľadom na hodnotiace potreby v oblasti ochrany eura s hlavnými zainteresovanými stranami, najmä s príslušnými vnútroštátnymi orgánmi určenými členskými štátmi, Európskou centrálnou bankou a Europolom, vo výbore uvedenom v nariadení (ES) č. 1338/2001, najmä pokiaľ ide o výmeny, pomoc a odbornú prípravu, na účel uplatňovania programu Pericles IV.

(9)Horizontálne rozpočtové pravidlá prijaté Európskym parlamentom a Radou na základe článku 322 Zmluvy o fungovaní Európskej únie sa uplatňujú na toto nariadenie. Tieto pravidlá sú stanovené v nariadení o rozpočtových pravidlách a určujú najmä postup zostavovania a plnenia rozpočtu prostredníctvom grantov, verejného obstarávania, cien, nepriameho riadenia a stanovenia zodpovednosti účastníkov finančných operácií. Pravidlá prijaté na základe článku 322 ZFEÚ sa takisto týkajú ochrany rozpočtu Únie v prípade všeobecných nedostatkov, pokiaľ ide o zásady právneho štátu v členských štátoch, keďže rešpektovanie zásady právneho štátu je nevyhnutným predpokladom pre správne finančné riadenie a účinné financovanie EÚ.

(10)Toto nariadenie je v súlade so zásadami pridanej hodnoty a proporcionality. Program Pericles IV by mal uľahčiť spoluprácu medzi členskými štátmi a medzi Komisiou a členskými štátmi s cieľom ochrany eura proti falšovaniu bez toho, aby bola dotknutá zodpovednosť členských štátov a pri efektívnejšom využití zdrojov, ako by sa mohlo dosiahnuť na úrovni členských štátov. Akcia na úrovni Únie je nevyhnutná a opodstatnená, pretože jednoznačne pomáha členským štátom pri spoločnej ochrane eura a podporuje využívanie spoločných štruktúr Únie s cieľom zvýšiť spoluprácu a výmenu informácií medzi príslušnými orgánmi.

(11)Program Pericles IV by sa mal implementovať v súlade s viacročným finančným rámcom stanoveným v [odkaz na nariadenie Rady o VFR po roku 2020 (EÚ, Euratom) …/2018].

(12)S cieľom zabezpečiť jednotné podmienky implementácie programu Pericles IV by sa mali Komisii udeliť vykonávacie právomoci. Komisia by mala prijať ročné pracovné programy, v ktorých sa stanovujú priority, rozdelenie rozpočtových prostriedkov a kritériá hodnotenia pri poskytovaní grantov na akcie. Súčasťou ročných pracovných programov by mali byť mimoriadne a riadne odôvodnené prípady, v ktorých je potrebné zvýšenie spolufinancovania, aby sa členským štátom poskytla väčšia hospodárska flexibilita s cieľom uspokojivo realizovať a dokončiť projekty na ochranu eura.

(13)Týmto nariadením sa stanovuje finančné krytie na celé obdobie trvania programu Pericles IV, ktoré má v priebehu ročného rozpočtového postupu predstavovať pre Európsky parlament a Radu hlavnú referenčnú sumu v zmysle [odkaz sa prípadne aktualizuje podľa novej medziinštitucionálnej dohody: bodu 17 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a správnom finančnom riadení].

(14)V súlade s nariadením o rozpočtových pravidlách, nariadením Európskeho parlamentu a Rady (EÚ, Euratom) č. 883/2013, nariadením Rady (Euratom, ES) č. 2185/96 a nariadením Rady (EÚ) 2017/1939 majú byť finančné záujmy Únie chránené primeranými opatreniami vrátane prevencie, zisťovania, nápravy a vyšetrovania nezrovnalostí a podvodov, vymáhania stratených, nesprávne vyplatených alebo nesprávne použitých finančných prostriedkov a prípadne ukladania administratívnych sankcií. Konkrétne môže Európsky úrad pre boj proti podvodom (OLAF) vykonávať v súlade s nariadením (EÚ, Euratom) č. 883/2013 a nariadením (Euratom, ES) č. 2185/96 vyšetrovania vrátane kontrol a inšpekcií na mieste s cieľom zistiť, či došlo k podvodu, korupcii alebo akémukoľvek inému protiprávnemu konaniu poškodzujúcemu finančné záujmy Únie. Európska prokuratúra môže v súlade s nariadením Rady (EÚ) 2017/1939 vyšetrovať a stíhať podvody a iné protiprávne konania poškodzujúce finančné záujmy Únie, ako sa stanovuje v smernici Európskeho parlamentu a Rady (EÚ) 2017/1371. V súlade s nariadením o rozpočtových pravidlách má každá osoba alebo každý subjekt, ktoré prijímajú finančné prostriedky Únie, v plnej miere spolupracovať pri ochrane finančných záujmov Únie a udeliť Komisii, úradu OLAF, Európskej prokuratúre a Európskemu dvoru audítorov nevyhnutné práva a prístup.

(15)Komisia by mala predložiť Európskemu parlamentu a Rade hodnotiacu správu v polovici trvania o implementácii programu Pericles IV a záverečnú hodnotiacu správu o dosiahnutí jeho cieľov.

(16)Nariadenie (EÚ) č. 331/2014 by sa preto malo zrušiť.

(17)Je vhodné zabezpečiť hladký prechod bez prerušenia medzi programom Pericles 2020 a programom Pericles IV a je vhodné zosúladiť trvanie programu Pericles IV s [odkaz na nariadenie Rady o VFR po roku 2020, nariadenie (EÚ, Euratom) .../2018]. Preto by sa program Pericles IV mal uplatňovať od 1. januára 2021,

PRIJALI TOTO NARIADENIE:

KAPITOLA I

VŠEOBECNÉ USTANOVENIA

Článok 1

Predmet úpravy

Týmto nariadením sa stanovuje program Pericles IV, výmenný, pomocný a školiaci program na ochranu eura proti falšovaniu (ďalej len „program“).

Stanovujú sa v ňom ciele programu, rozpočet na obdobie od 1. januára 2021 do 31. decembra 2027, formy financovania z prostriedkov Únie a pravidlá poskytovania týchto finančných prostriedkov.

Článok 2

Ciele programu

1.Program má tento všeobecný cieľ: